《蝶恋花二首》
明代·吴承恩

烟波万里扁舟小，静依孤篷，西施声音绕。涤虑洗心名利少，闲施蓼穗蒹葭草。
数点沙鸥堪乐道，柳岸芦湾，妻子同欢笑。一觉安眠风浪俏，无荣无辱无烦恼。

云林一段松花满，默听莺啼，巧舌如调管。红瘦绿肥春正暖，倏然夏至光阴转。
又值秋来容易换，黄花香，堪供玩。迅速严冬如指拈，逍遥四季无人管。

作者简介：（1500—1582）明小说家。山阳人，字汝忠，号射阳山人。科举屡遭挫折，嘉靖中补贡生，后任浙江长兴县丞。耻为五斗米折腰，拂袖而归，专意著述。自幼喜读野言稗史、志怪小说，善谐谑，晚年作《西游记》，叙述唐高僧玄奘取经故事。另有《射阳先生存稿》《禹鼎志》等。